PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă


RAPORT

asupra Proiectului de Lege pentru modificarea art. 86 din Legea audiovizualului nr. 504/2002

Proiectul de Lege pentru modificarea art. 86 din Legea audiovizualului nr. 504/2002 a fost transmis Comisiei pentru cultură, arte, mijloace de informare în masă, cu adresa nr. P.L-x 577 din 10 decembrie 2013.

Comisia pentru cultură, arte, mijloace de informare în masă a fost sesizată în fond, în procedură de urgenţă, cu acest proiect de lege, spre avizare fiind transmis Comisiei pentru afaceri europene şi Comisiei juridice, de disciplină şi imunităţi. Pînă la data dezbaterii proiectului de lege s-a primit avizulul favorabil al Comisiei juridice, de disciplină şi imunităţi.
Potrivit prevederilor art. 73  din Constituţia României, republicată, proiectul de Lege face parte din categoria legilor organice, ca şi legea asupra căreia se intervine.
Proiectul de Lege a fost dezbătut în şedinţa Comisiei din ziua de 4 februarie 2014. 
La lucrările Comisiei au fost prezenţi 19 deputaţi, din totalul de 22 de membri ai Comisiei.
Proiectul de lege are ca obiect de reglementare modificarea dispoziţiilor articolului 86 din Legea audiovizualului nr. 504/2002, cu modificările şi completările ulterioare, astfel încât să se asigure liberul acces la evenimentele de mare interes pentru public al radiodifuzorilor aflaţi sub jurisdicţia unui stat membru al Uniunii Europene, în scopul realizării de scurte reportaje de ştiri, eliminându-se astfel interpretările echivoce ce ar fi putut restrânge accesul doar pentru un singur radiodifuzor din fiecare stat al Uniunii Europene, asigurându-se totodată o transpunere corectă şi completă a dispoziţiilor art. 15 alin. (2) din Directiva nr. 2010/13/UE, la nivelul legislaţiei naţionale, în spiritul normelor europene incidente şi în consonanţă cu obligaţiile de stat membru UE ce incumbă României. 

Raportul Comisiei a fost adoptat cu unanimitatea voturilor celor prezenţi în sală în momentul votării. 
Potrivit art.75 din Constituţia României, republicată, Camera Deputaţilor este prima Cameră sesizată



În urma dezbaterii, Comisia pentru cultură, arte, mijloace de informare în masă propune adoptarea proiectului de Lege pentru modificarea art.86 din Legea audiovizualului nr.504/2002 , cu un amendament, înscris în anexa la prezentul raport.
PREŞEDINTE,



SECRETAR,

    
   Florin – Alexandru ALEXE
          Florin – Costin PÂSLARU
Amendamente admise 

În urma dezbaterii, Comisia propune adoptarea proiectului de Lege pentru modificarea art. 86 din Legea audiovizualului, nr. 504/2002, cu următorul amendament:

	Nr. crt.
	Text Legea audiovizualului nr. 504-2002
	Text proiect de lege
	Text propus de Comisie

(autorul amendamentului)
	Motivarea

amendamentelor propuse

	 0
	
	1
	2
	3

	1
	
	Titlul Legii: Lege pentru modificarea art. 86 din  Legea audiovizualului nr. 504/2002
	Nemodificat.
	

	2.
	Art. 86. – (1) Oricare radidifuzor stabilit în spaţiul comunitar are acces, în condiţii corecte, rezonabile şi nediscriminatorii, la evenimente de mare interes pentru public transmise în exclusivitate de către un radiodifuzor aflat sub jurisdicţia României, în scopul realizării de reportaje scurte de ştiri.
(2) Radiodifuzorul aflat sub jurisdicţia României care a dobândit drepturi de exclusivitate asupra unui eveniment de mare interes pentru public are obligaţia de a asigura accesul, în condiţiile alin. (1), pentru câte un singur radiodifuzor din fiecare stat membru al Uniunii Europene: 
	Articol unic. – Articolul 86 din Legea audiovizualului nr. 504/2002, publicată în Monitorul Oficial al României, Partea I, nr. 534 din 22 iulie 2002, cu modificările şi completările ulterioare, se modifică şi va avea următorul cuprins:

       „Art. 86. – (1) Oricare radiodifuzor aflat sub jurisdicţia României sau a unui stat membru al Uniunii Europene are acces, în condiţii corecte, rezonabile şi nediscriminatorii, la evenimente de mare interes pentru public, transmise în exclusivitate de către un radiodifuzor aflat sub jurisdicţia României, în scopul realizării de reportaje scurte de ştiri, cu respectarea prevederilor art. 85.

(2) În cazul radiodifuzorilor aflaţi sub jurisdicţia aceluiaşi stat membru al Uniunii Europene cu radiodifuzorul care a obţinut drepturi de exclusivitate asupra evenimentului, accesul în scopul realizării de reportaje scurte de ştiri, se solicită radiodifuzorului respectiv.”   
	Articol unic. – Articolul 86 din Legea audiovizualului nr. 504/2002, publicată în Monitorul Oficial al României, Partea I, nr. 534 din 22 iulie 2002, cu modificările şi completările ulterioare, se modifică şi va avea următorul cuprins:

       „Art. 86. – (1) Oricare radiodifuzor aflat sub jurisdicţia României sau a unui alt stat membru al Uniunii Europene are acces, în condiţii corecte, rezonabile şi nediscriminatorii, la evenimente de mare interes pentru public, transmise în exclusivitate de către un radiodifuzor aflat sub jurisdicţia României, în scopul realizării de reportaje scurte de ştiri, cu respectarea prevederilor art. 85.

(2) În cazul radiodifuzorilor aflaţi sub jurisdicţia aceluiaşi stat membru al Uniunii Europene cu radiodifuzorul care a obţinut drepturi de exclusivitate asupra evenimentului, accesul în scopul realizării de reportaje scurte de ştiri se solicită radiodifuzorului respectiv.”   

(Amendament propus de Comisie)
	Sintagma „Oricare radiodifuzor aflat sub jurisdicţia României sau a unui stat membru al Uniunii Europene” este redactată impropriu din punct de vedere legislativ întrucât şi România este stat membru UE:



Comisia a propus aprobarea proiectului de lege cu unanimitatea voturilor membrilor Comisiei prezenţi în sală în momentul votării.

                       PREŞEDINTE,


             
                                   SECRETAR,

    
                    Florin – Alexandru ALEXE
                                                   Florin – Costin PÂSLARU

                          Consilier parlamentar                                                                                                         Consilier parlamentar

                                               Cristina Dan                                                                                                                     Dan Kalber

